Document ID: /roh_data/filtered/fineweb-2-filterrobots_roh.jsonl.gz/13918

Rousseff ha annunzià da vulair cumbatter per restar en uffizi. La presidenta ha ditg en in'intervista da televisiun ch'è vegnida emessa live ch'ella haja forza, curaschi e temperament. Ella refusa elecziuns novas ed ha danovamain numnà l'agir da ses adversaris in culp da stadi. Ella saja l'unfrenda d'ina gronda malgistadad.
La dumengia ha la chombra da represchentants decidì cun ina maioritad da passa dus terzs ina procedura da relaschada d'uffizi. Sco proxim è il senat vidlonder. El ha er da decider sche Rousseff vegn suspendida per 180 dis sco presidenta da la Brasilia.
RR novitads 6:00